S-1159/2007

Mál þetta, sem dómtekið var 28. janúar sl., var höfðað með ákæru lögreglustjórans á Suðurnesjum, dagsettri 17. desember 2007, gegn Í-kk-þgf B-x-x J-kk-þgf, kt. 000000-0000, Dvst. Mávatjörn 16, Reykjanesbæ, fyrir líkamsárás ,,með því að hafa aðfaranótt 24. júní 2007 fyrir utan húsið Klapparstíg 1, Reykjanesbæ, slegið B-x-x J-x-x, kt. 000000-0000, hnefahöggi í andlit svo hann féll aftur fyrir sig á gangstétt, rotaðist og hlaut höfuðkúpubrot.

Telst þetta varða við 1. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar."

Í málinu er skaðabótakrafa B-kk-ef J-x-x, sem krefst þess að ákærði verði dæmdur til að greiða honum samtals kr. 885.326 sem nánar er sundurliðað í skriflegri bótakröfu sem fylgir gögnum málsins”

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Samkvæmt sakavottorði hefur ákærður ekki áður gerst brotlegur við refsilög.

Við refsimat í málinu verður að líta til þess að ákærður er mjög ungur að árum og hefur ekki áður gerst brotlegur við refsilög. Á hinn bóginn verður að líta á að afleiðingar árásarinnar eru töluvert miklar, en um er að ræða varanlegt heilsutjón sem há mun tjónþola varðandi ýmis lífsgæði. Þá þarf og að líta til þess, að tjónþoli hafði drukkið mikið áfengi að áeggjan ákærða og var nær ofurölvi og því ekki í aðstöðu til að taka til varnar miðað við þá íþrótt sem báðir höfðu stundað þ.e. ,,Taekwondo” og ekkert bendir til þess að árásarþoli hafi reitt ákærða til reiði. Ákærður hefur verið sammvinnufús við rannsókn málsins og játað brot sitt greiðlega og samþykkt bótakröfuna í málinu, eins og henni hefur verið breytt.

Að þessu athuguðu þykir refsing ákærða hæfilega ákveðin fangelsi í 45 daga, en eftir atvikum og þegar einnig er litið til þess, að ákærður er nú í áfengismeðferð og er að reyna að vinna bug á fíkn sinni í áfengi og fíkniefni, þykir rétt að fresta fullnustu refsingarinnar og falli hún niður að liðnum 2 árum haldi ákærður almennt skilorð samkvæmt 57. gr. laga nr. 19/1940.

Endanleg bótakrafa B-x-x J-x-x kt. 000000-0000 á hendur ákærða hljóðar upp á kr. 668.111,- og sundurliðat þannig:

Vinnutap frá 24. júní til 6. ágústs 2007 kr.

Miðað við mánaðarlaun að fjárhæð 192.566 kr. skv. launaseðli kr. 242.800.-

Sjúkraflutningur kr. 3.500.-

Lyfjakostnaður kr. 5.789.-

Fatatjón (skyrta og buxur) kr. 7.500.-

Landspítali, læknisskoðun ofl. kr. 7.668.-

Miskabætur skv. 26. gr. laga nr. 50/1993 kr. 300.000.-

Lögfræðikostnaður með virðisaukaskatti kr. 100.845.-

Samtals kr. 668.111.-

Ákærður hefur samþykkt kröfuna, en hún er studd læknisvottorðum og öðrum gögnum varðandi tilgreinda kostnaðarliði, en miskabætur þykja hæfilegar og er krafan í heild tekin til greina.

Dæma ber ákærða til greiðslu kr. 207.344.- í sakarkostnað en þar af eru málsvarnarlaun skipaðs verjanda U-kk-ef S-kk-ef B-kk-ef hdl. sem ákveðast kr. 155.500.- að meðtöldum virðisaukaskatti.

Dóm þennan kveður upp G-kk-nf L. J-kk-nf, héraðsdómari.

Af hálfu ákæruvaldsins fór S-kk-nf L-kk-nf ftr. lögreglusjórans á Suðurnesjum með málið.

D ó m s o r ð:

Ákærði, Í-kk-nf B-kk-nf J-kk-nf, sæti fangelsi í 45 daga en fresta skal fullnustu refsingarinnar og niður skal hún falla að liðnum 2 árum haldi ákærði almennt skilorð samkvæmt 57. gr. almennra hegningarlaga nr. 19/1940 sbr. lög nr. 22/1955.

Ákærður greiði B-x-x J-x-x, kt. 000000-0000, kr. 668.111.- í bætur.

Ákærður greiði sakarkostnað kr. 207.344.- þar af í málsvarnarlaun til skipaðs verjanda U-kk-ef S-kk-ef B-kk-ef hdl. kr. 155.344,- að meðtöldum virðisaukaskatti.

G-kk-nf L. J-kk-nf